ભારતીય FTA પણ આ જ પ્રકારનાં પરિણામો તરફ દોરી શકે છે. કૉર્પોરેટ યુરોપિયન ઑબ્ઝર્વેટરી અને FDI વૉચ દ્વારા હાથ ધરાયેલો સંયુક્ત અભ્યાસ ભારત અને યુરોપિયન સંઘ વચ્ચેના પ્રસ્તાવિત FTAને વખોડી કાઢે છે. અભ્યાસ કરનારા લેખકો ઉલ્લેખ કરે છે કે યુરોપિયન સંઘ અને ભારત સરકારે તેમના નાગરિકોની જરૂરિયાતોની અવગણના કરીને મંત્રણાનો એજન્ડા કૉર્પોરેટ લૉબી જૂથના હવાલે કરી દીધો છે. આ મામલો ફક્ત પશુપાલન અને ડેરીઉદ્યોગ પૂરતો મર્યાદિત નથી. ‘ઇન્ડિયા-ઈયુ ફ્રી ટ્રેડ ઍગ્રીમેન્ટ-શૂડ ઇન્ડિયા ઓપન અપ બૅન્કિંગ સેક્ટર’ નામના અભ્યાસમાં તારણ આપવામાં આવ્યું છે કે જ્વ્ખ્ની જોગવાઈ નાણાકીય સિસ્ટમને વધુ અસ્થિર બનાવશે અને એને કારણે ભાવિ કટોકટીઓ ઘેરી બનશે. ઓક્સફામ, મેડિસિન્સ સાન્સ ફ્રન્ટિયર્સ, સ્ટૉપ એઇડ્સ કૅમ્પેન, હેલ્થ ઇન્ટરનૅશનલ યુરોપ અને ઍક્ટ અપ પૅરિસે એપ્રિલ ૨૦૧૩માં ભારત અને યુરોપિયન સંઘ વચ્ચે થનારા આ કરારની વિરુદ્ધ યુરોપિયન સંસદની બહાર વિરોધ-પ્રદર્શન કર્યા હતાં, કારણ કે ભારત અને યુરોપિયન સંઘ વચ્ચે થનારા આ કરારથી વંચિત સમુદાયો માટે સહાય અને મહત્વની દવાઓ મેળવવી અઘરી બની રહેશે.